ఉక్రెయిన్ వైశాల్యం 6,03,628 చదరపు కిలోమీటర్లు (233,062 చదరపు మైళ్ళు) ఉంటుంది. తీరప్రాంతాల పొడవు 2,782 కిలోమీటర్లు. (1,729 మైళ్ళు) యుక్రెయిన్ ప్రపంచంలో 46 వ అతిపెద్ద దేశంగా (దక్షిణ సుడాన్, మడగాస్కర్ ముందు) ఉంది. ఐరోపాలో అతి పెద్ద ఐరోపా దేశం, రెండవ అతిపెద్ద దేశం (రష్యా యూరోపియన్ భాగం తర్వాత, మెట్రోపాలిటన్ ఫ్రాన్స్ ముందు). ఇది అక్షాంశాల 44 ° నుండి 53 ° ఉత్తర అక్షాంశం, 22 డిగ్రీల నుండి 41 ° తూర్పు రేఖాంశంలో ఉంది.

ఉక్రెయిన్ భూభాగంలోని డిన్నెపర్ (డ్నిప్రో), సెవర్స్కి దొనేట్స్, డ్నీస్టర్, దక్షిణ బగ్ వంటి నదులు ఎక్కువగా నల్ల సముద్రం, చిన్న సముద్రం అజోవ్‌లోకి దక్షిణంగా ప్రవహిస్తున్నందున ఉక్రెయిన్ ఎక్కువగా సారవంతమైన మైదానాలు (లేదా స్టెప్పెస్), పీఠభూములు కలిగి ఉంది. నైరుతి వైపున డానుబే డెల్టా రొమేనియా సరిహద్దును ఏర్పరుస్తుంది. ఉక్రెయిన్ వివిధ ప్రాంతాలు పర్వతాల నుండి లోతట్టు ప్రాంతాల వరకు విభిన్న భౌగోళిక లక్షణాలను కలిగి ఉన్నాయి. దేశం ఏకైక పర్వతాలు పశ్చిమాన కార్పతియన్ పర్వతాలు వీటిలో అత్యధికంగా 2,061 మీటర్లు (6,762 అడుగులు) ఎత్తు, హోరియా హోవర్లా తీరానికి దక్షిణాన క్రిమియాపై ఉన్న కొరియా పర్వతాలు ఉన్నాయి. ఏదేమైనా ఉక్రెయిన్లో వాలిన్-పోడిలెల ఎగువభూమి (పశ్చిమాన), సమీప-డినిప్రో అప్లాండ్డ్ (డనిపర్ కుడి వైపున) వంటి అనేక ఉన్నత ప్రాంతాలు ఉన్నాయి; తూర్పున సెంట్రల్ రష్యన్ ఎగువభూములు దక్షిణ-పశ్చిమ స్పర్స్ ఉన్నాయి. పైగా ఇది రష్యన్ ఫెడరేషన్‌తో సరిహద్దును పంచుకుంటున్నది. అసోవ్ సముద్రం దగ్గర దొనేట్స్ రిడ్జ్, దగ్గర అజోవ్ ఎగువభూములు ఉన్నాయి. పర్వతాల నుండి మంచు కరుగి నదీప్రహాలు అధికమై ఎత్తులో సహజ మార్పులు సంభవించి ఎగువభూములలో ఆకస్మిక జలపాతాలకు కారణం ఔతాయి. 
ఉక్రెయిన్ సహజ వనరులలో ఇనుప ఖనిజం, బొగ్గు, మాంగనీస్, సహజ వాయువు, చమురు, ఉప్పు, సల్ఫర్, గ్రాఫైట్, టైటానియం, మెగ్నీషియం, చైన మాలిన్, నికెల్, పాదరసం, కలప, సాగు భూమి ప్రాధాన్యత వహిస్తున్నాయి. అయినప్పటికీ దేశం త్రాగునీరు తగినంత సరఫరా వంటి పెద్ద పర్యావరణ సమస్యలను ఎదుర్కొంటుంది. గాలి, నీటి కాలుష్యం, అటవీ నిర్మూలన, చెర్నోబిల్ న్యూక్లియర్ పవర్ ప్లాంట్లో 1986 ప్రమాదం నుంచి ఉత్తర-తూర్పు ప్రాంతంలో రేడియేషన్ కాలుష్యం సమస్యలకు కారణం అయింది. యుక్రెయిన్లో చిన్నపాటి గృహ వ్యర్థ పదార్థాల పునర్వినియోగం ఇప్పటికీ ఉంది.

విద్యుత్తు
ప్రాంతీయ వ్యత్యాసాలు
భౌగోళికం
ఆర్ధికరంగం